OpenLLM-France/wikimedia huggingface dataset:
# Hair (pel·lícula)

Hair és una pel·lícula musical de 1979 dirigida per Miloš Formen i protagonitzada per John Savage, Beverly d'Angelo i Treat Williams. Basada en el musical homònim de 1967, la pel·lícula va ser nominada al César a la Millor pel·lícula estrangera. Ha estat doblada al català.

## Argument

En 1967, Claude Bukowski (John Savage) viatja a Nova York per allistar-se a l'exèrcit nord-americà amb destinació a la Guerra de Vietnam. Però, a la seva arribada coneix a un grup de hippies i es planteja la seva forma d'entendre la vida. Durant aquests dies, entaula amistat amb Berger (Treat Williams) i s'enamora de Sheila (Beverly d'Angelo). Claude comença una aventura que el portarà primer fins a la presó i després a l'exèrcit. Amb l'inici de la guerra de Vietnam, Claude serà destinat a lluitar en el front. Però malgrat tots els esforços dirigits a evitar el seu enviament a Vietnam, tot serà en va i la seva vida donarà un gir radical implicant unes conseqüències sorprenents que podrien fins i tot fer perillar la seva vida.
Amb unes cançons espectaculars, com "Good Morning Starshine", "Aquarius" i "I Got Life", aquesta pel·lícula es converteix en un dels musicals inoblidables de tots els temps que quedaran gravats per sempre en la memòria.

## Repartiment

* John Savage: Claude Bukowski
* Treat Williams: Berger
* Beverly d'Angelo: Sheila
* Annie Golden: Jeannie
* Donnie Dacus: Woof
* Dorsey Wright: Hud
* Cheryl Barnes: Promesa de Hud
* Adrienne King: Ballarina

## Temes

No es van incloure les cançons "My Conviction" i "The Air" del musical i hi ha altres diverses però petites modificacions per adaptar les cançons a l'acció.
* Aquarius (*)
* Sodomy
* Donna/Hashish
* Colored Spade
* Manchester
* Abie Baby/Fourscore
* I'm Black/Ain't Got No
* Party Music
* I Got Life
* Frank Mills
* Hair
* L. B. J.
* Electric Blues/Old Fashioned Melody
* Hare Krishna
* Where Do I Go?
* Black Boys
* White Boys
* Walking in Space
* Easy to be Hard
* 3-5-0-0
* Good Morning Starshine
* What a Piece of Work is Man
* Somebody to Love
* Don't Put it Down
* The Flesh Failures/Let the Sunshine in.

## Vegeu també

* Hair - Article sobre l'obra de teatre musical.

## Referències

* ↑ Error: hi ha títol o url, però calen tots dos paràmetres.«». British Board of Film Classification, 20-03-2012. [Consulta: 29 desembre 2012].
* ↑ esadir.cat. Hair. esadir.cat.
* ↑ «Hair». ‘‘The New York Times'’.
Viccionari
# Mariona Ríos i Pérez

Mariona Ríos i Pérez (Vilafranca del Penedès, 11 de maig de 1991) és una il·lustradora, dissenyadora de moda, actriu, muralista, il·lustradora, escriptora i escenògrafa catalana.

## Trajectòria

Del 2010 al 2019 va escriure i narrar relats eròtics i va col·laborar amb el setmanari El 3 de vuit amb petits relats. La seva obra gràfica es caracteritza per la representació de la dona, l'atmosfera onírica, els tics surrealistes i els colors vius.
El 2021 va estrenar Un mapa del cos, un espectacle de creació pròpia i multidisciplinari de música lied amb els músics Miquel Villalba i Marina Torra.

## Obra publicada

* El balcó màgic (amb Mireia Ríos Esteban; Salvatella, 2020) ISBN 9788418427015
* Espurnes, un conte de musicoteràpia (amb Roser Ríos; Andana, 2022) ISBN 978-84-16445-74-5

## Referències

* ↑ «Al Penedès tenim el costum de dibuixar-nos una frontera imaginària», 15-02-2018. [Consulta: 6 juliol 2022].
* ↑ «Els relats eròtics han omplert el pati de La Nau». RTVV, 05-08-2019. [Consulta: 2 setembre 2020].
* ↑ «L'artista Mariona Ríos reivindica la lluita constant de la dona amb un mural». La Fura, 27-09-2021. [Consulta: 6 juliol 2022].
* ↑ Martínez, Goretti. «L'acte més antisistema que estic fent és intentar ser fidel a mi mateixa», 19-11-2018. [Consulta: 2 setembre 2020].
* ↑ «PINNAE | Preestrena de l’espectacle Un mapa del cos al Fòrum Berger Balaguer». [Consulta: 10 novembre 2024].
* ↑ «El balcó màgic' permet recordar què va passar durant el confinament», 24-10-2020. [Consulta: 6 juliol 2022].
* ↑ «La vilafranquina Roser Ríos presentarà dissabte a l'Agrícol el seu llibre 'Espurnes'», 08-11-2022. [Consulta: 10 novembre 2024].
# La llei de la força

La llei de la força (títol original en anglès: The Big Trees) és una pel·lícula estatunidenca dirigida per Felix E. Feist el 1952. Ha estat doblada al català.

## Argument

El 1900, Jim Fallon, un llenyataire poc escrupolós, que treballa en una explotació forestal, i el seu amic Yukon Baurns arriben a la terra dels grans seqüoies. Determina amb el suport de la llei de delmar tota una vall d'arbres gegants a Califòrnia. Però aquesta vall és ocupada per una colònia de quàquers, que no ho veuen de la mateixa manera.

## Repartiment

* Kirk Douglas: Jim Fallon
* Eve Miller: Alicia Chadwick
* Patrice Wymore: Daisy Fisher/Dora Figg
* Edgar Buchanan: Walter "Yukon" Burns
* John Archer: Frenchy LeCroix
* Alan Hale Jr.: Tiny
* Roy Roberts: Jutge Crenshaw
* Charles Meredith: Elder Bixby
* Harry Cording: Cleve Gregg
* Ellen Corby: Sor Blackburn
* Lilian Bond: L'amiga de Daisy (no surt als crèdits)

## Referències

* ↑ esadir.cat. La llei de la força. esadir.cat.
* ↑ «The Big Tree». The New York Times.

## Enllaços externs

* Aquesta pel·lícula és inclosa en el domini públic, i disponible a Internet Archive.
# Gibó negre de Hainan

El gibó de Hainan (Nomascus hainanus) és un primat de la família dels gibons (Hylobatidae) que viu a l'illa de Hainan (Xina).
Com tots els gibons del gènere Nomascus, el gibó de Hainan presenta un clar dimorfisme sexual en el color. Els mascles són negres i les femelles són grises, amb una taca fosca al cim del cap i el tòrax. Pesen 7–8 kg.
Se sap ben poca cosa sobre els costums d'aquesta espècie, però se suposa que, com els altres gibons, és principalment frugívora, viu en parelles i marquen territori mitjançant vocalitzacions.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
# Pròtous

Pròtous (en grec antic: Πρόθοος) va ser, segons la mitologia grega, un cabdill dels magnesis davant de Troia. Era fill de Tentrèdon i originari de Tessàlia.
Segons el «Catàleg de les naus» va comandar una expedició de quaranta naus de Magnèsia a la guerra de Troia. Supervivent de totes les batalles, quan els grecs tornaven de la guerra va morir en el naufragi del cap Cafereu. La major part dels seus compatriotes van arribar a l'illa de Creta i des d'allí, amb contingents cretencs, es van anar a establir a Magnèsia del Meandre, a l'Àsia Menor.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 466. ISBN 9788496061972.
# Executiu, executor

Executiu, executor (títol original: A Shock to the System) és una pel·lícula estatunidenca dirigida per Jan Egleson, estrenada l'any 1990. Basat en la novel·la A Shock to the System de l'autor britànic Simon Brett apareguda l'any 1984. El film es va presentar al Festival del cinema americà de Deauville 1990. Ha estat doblada al català.

## Argument

Un director d'agència de publicitat té problemes a la seva vida professional i també a la seva vida privada. Mata accidentalment un vagabund al metro, cosa que li dona idees per resoldre els seus problemes.

## Repartiment

* Michael Caine: Graham Marshall
* Elizabeth McGovern: Stella Anderson
* Peter Riegert: Bob Benham
* Swoosie Kurtz: Leslie Marshall
* Will Patton: El tinent Laker
* John McMartin: George Brewster
* Jenny Wright: Melanie O'Conner
* Philip Moon: Henry Park
* Barbara Baxley: Lillian
* Haviland Morris: Tara Liston
* Samuel L. Jackson: Ulysses

## Referències

* ↑ «Executiu, executor». esadir.cat.
* ↑ «A Shock to the System». The New York Times.

## Enllaços externs

* Executiu, executor a Goita què fan, ara!
# Els diners són el primer

Els diners són el primer (títol original: Money Talks) és una pel·lícula estatunidenca dirigida per Brett Ratner, estrenada el 1997. Ha estat doblada al català.

## Argument

Franklin és un estafador que, després de ser detingut, és traslladat a una presó al costat d'un perillós traficant de diamants anomenat Villard. Durant el trasllat, Villard és rescatat pels seus companys, però roman lligat a Franklin qui, després d'aconseguir escapar, és buscat com el causant de la fugida.

## Repartiment

* Chris Tucker: Franklin Hatchett
* Charlie Sheen: James Russell
* Heather Locklear: Grace Cipriani
* Paul Sorvino: Guy Cipriani
* Gerard Ismael: Raymond Villard
* Paul Gleason: Bobby Pickett
* Michael Wright: Aaron
* Damian Chapa: Carmine
* Elise Neal: Paula
* Veronica Cartwright: Connie Cipriani
* Frank Bruynbroek: Dubray
* Faizon Love: el company de cel·la
* David Warner: Barklay

## Al voltant de la pel·lícula

* Brett Ratner és el director de la sèrie Rush Hour i de X-Men 3.
* Els diners són el primer és el primer film de Brett Ratner.
* Chris Tucker és també el productor del film. Retroba Ratner als Rush Hour.
* 1997: Nominada als Premis Razzie: Pitjor nova estrella (Chris Tucker)
* Crítica
** "Pretesa comèdia d'acció"
** "Repeteix tots els estereotips a l'ús de buddy movies sense cap pudor. Carreres, riures i enrenous. És a dir, un mareig que no admet ni biodramina"

## Referències

* ↑ «Els diners són el primer». esadir.cat.
* ↑ «Money Talks». The New York Times.
* ↑ Ocaña, Javier «El dinero es lo primero». Cinemanía.
* ↑ Martínez, Luis «El dinero es lo primero». El País.
# Sent Paul

Sent Paul (en francès Saint-Paul) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.148 | 1.049 | 1.026 | 1.096 | 1.088 | 1.023 | 1.185 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1945-1947 | Pierre Soulignac |
| 1947-1971 | André Mouret |
| 1971-2001 | Gilbert Roux |
| 2001- | Paul Duchez |

## Vegeu també

* Menhirs de Meitadiér

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Hamlet (pel·lícula de 2000)

Hamlet és una pel·lícula estatunidenca de 2000 dirigida per Michael Almereyda i interpretada per Ethan Hawke, basada en l'obra de teatre de William Shakespeare.

## Repartiment

* Ethan Hawke: Hamlet
* Kyle MacLachlan: Claudius
* Diane Venora: Gertrude
* Sam Shepard: fantasma del pare de Hamlet
* Bill Murray: Polonius
* Liev Schreiber: Laertes
* Julia Stiles: Ophelia
* Jeffrey Wright: enterrador
* Paul Bartel: Osric
* Casey Affleck: Fortinbras
* Steve Zahn: Rosencrantz
* Dechen Thurman: Guildenstern
* Karl Geary: Horatio
* Paula Malcomson: Marcella
* Rome Neal: Barnardo

## Rebuda de la crítica

Les ressenyes d'aquesta pel·lícula estan dividides. El portal Metacritic assigna a la pel·lícula una ràtio de 70/100, basat en 32 comentaris de crítics. Segons Rotten Tomatoes, un 56% dels crítics donaven ressenyes positives basades en 82 ressenyes, mentre un 67% dels crítics essencials (considerats com "Top Crítics") li donava crítiques positives. Elvis Mitchell de The New York Times el definia com un "film vital i bruscament intel·ligent" mentre el The Washington Post considera que és una "enigmàtica distracció."
La reacció a l'actuació de Hawke en el paper de títol també és diversa. El "Los Angeles Times " el descriu com un " magnífic Príncep de Dinamarca - jove, sensible, vehement però amb una gestió madura de la natura humana" La revista New York pensa que l'actuació de Hawke és només "regular."

## Premis i nominacions

La pel·lícula va obtenir el premi al reconeixement especial que atorga la National Board of Review. També va estar nominada per:
* Lleopard d'Or al Festival Internacional de Cinema de Locarno (Suïssa), per Michael Almereyda
* Independent Spirit a la millor fotografia, per John de Borman

## Referències

* ↑ «Hamlet Review at Metacritic.com».
* ↑ «Rotten Tomatoes - Hamlet (2000)».
* ↑ Mitchell, Elvis. The New York Times. 'Hamlet': A Simpler Melancholy in a Different Denmark. The New York Times, 12 de maig de 2000.
* ↑ Howe, Desson. The Washington Post. 'Hamlet': A Melancholy Dude. The Washington Post, 19 de maig de 2000.
* ↑ Thomas, Kevin. Los Angeles Times. Hamlet - Movie Review. Los Angeles Times, 26 d'agost de 2007.
* ↑ Rainer, Peter. New York. Get Thee to Moomba. New York, 22 de maig de 2000.
* ↑ Nominacions i premis, a IMDb (anglès)

## Enllaços externs

* Fitxa de la pel·lícula a TCM (anglès)
* Fitxa de la pel·lícula a DeCine21 (castellà)
Viccionari
# La ruta cap a El Dorado

La ruta cap a El Dorado (títol original en anglès: The Road to El Dorado) és una pel·lícula d'animació estatunidenca, dirigida per David Silverman i Éric Bergeron, i estrenada el 2000. Va ser doblada al català.
És el quart llargmetratge produït per DreamWorks Animation, i el segon dirigida en animació tradicional 2D després de The Prince of Egypt. La història està inspirada en una novel·la de Rudyard Kipling i la seva adaptació cinematogràfica per John Huston, L'home que volia ser rei.

## Argument

La història comença l'any 1519 a Sevilla (Espanya) on Tulio i Miguel, dos estafadors espanyols, acaben de guanyar una partida de daus (fent trampes) contra un home que ha apostat un mapa que es considera que porta a la llegendària ciutat de l'or: El Dorado, igualment buscada per Hernán Cortés, el cap dels conquistadors que s'embarca aquell mateix dia cap al Nou Món.
Embarcats per error en un dels seus vaixells, Tulio i Miguel se n'escapen amb el cavall de Cortés (Altivo) i arriben al nou món després d'haver anat a la deriva durant diversos dies. Decideixen buscar la ciutat de l'or malgrat els perills que s'anuncien.

## Repartiment
### Veus originals

* Kevin Kline: Tulio
* Kenneth Branagh: Miguel
* Rosie Perez: Chel
* Jim Cummings: Hernán Cortés, el conquistador Espanyol
* Armand Assante: Tzekel- Khan, el gran sacerdot Muisques
* Edward James Olmos: Tannabok, el Cap Muisques
* Tobin Bell: Zaragoza
* Frank Welker: Altivo, el cavall
* Duncan Marjoribanks: el acolyte
* Jeff Bennett: Monopoly Man
* Jennifer Seguin: Old Woman
* Jerry Orbach: Old Man
* Elton John: cantant

## Al voltant de la pel·lícula

* El film comporta un cert nombre d'elements inspirats en el conte filosòfic Candid de Voltaire, sobretot en el cas del riu subterrani que permet accedir a la ciutat i del sobirà de Eldorado humanista i sempre a punt per ajudar. També, com Candid i el seu criat Cacambo, els herois abandonen la ciutat amb moltes riqueses, però les perden pel camí.
* Un dels costums Muisques que és a l'origen del mite del Dorado és present al film, quan els indígenes llancen objectes preciosos a un curs d'aigua.

## Acollida crítica

El film rep crítiques regulars a la seva estrena. Molt de temps després de la sortida del film, l'any 2011, el lloc Rotten Tomatoes li dona una nota mitjana de 49 sobre 100, basada en 101 crítics de premsa. L'any 2016, en el lloc Allociné, rep una nota de 3,7 sobre 5 després del vot de 941 espectadors.

## Premis

* 2000: Premis Annie: 8 nominacions tècniques
* 2000: Premis Critics' Choice: Millor compositor (Hans Zimmer)

## Referències

* ↑ «La ruta cap a El Dorado». Ésadir.cat. [Consulta: 11 octubre 2022].
* ↑ Holden, Stephen «FILM REVIEW; They're Off on the (Animated) Road to El Dorado» (en anglès). The New York Times, 31-03-2000. ISSN: 0362-4331.
* ↑ «The Road to El Dorado» (en anglès). [Consulta: 20 abril 2018].
# Genervila

Genervila (en francès Generville) és un municipi francès situat al departament de l'Aude i a la regió d'Occitània.
# Gòral cuallarg

El gòral cuallarg (Naemorhedus caudatus) és una espècie de caprí que viu a les muntanyes de l'est i el nord d'Àsia, incloent-hi Rússia, la Xina i Corea. Existeix una població d'aquesta espècie a la zona desmilitaritzada de Corea, a prop de la via de la línia Donghae Bukbu. L'espècie és classificada com a amenaçada a Corea del Sud, amb una població estimada de menys de 250 exemplars. Se l'ha designat com a monument natural de Corea del Sud no. 217. El 2003, s'informà que l'espècie era present a Arunachal Pradesh, al nord-est de l'Índia.

## Referències

* ↑ Grubb, Peter. Wilson, D. E. (ed.); Reeder, D. M. (ed.). Mammal Species of the World. 3a ed.. Johns Hopkins University Press, 16 novembre 2005. ISBN 0-801-88221-4.
* ↑ Kim, K& Cho, D. 2005. Status and ecological resource value of the Republic of Korea's De-militarized Zone Landscape Ecol Eng 1: 3-15 PDF
* ↑ Charudutt Mishra, Aparajita Datta and M.D. Madhusudan (2005) Record of the Chinese Goral Naemorhedus caudatus in Arunachal Pradesh. JBNHS Vol. 102(2)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Víctor Gay Zaragoza

Víctor Gay Zaragoza és un escriptor, formador, professor associat de IE Business School i consultor català expert en narratives d'empresa o Storytelling nascut a Barcelona (1982).

## Trajectòria com a escriptor

Als seus 26 anys va publicar el seu primer llibre "Filosofía Rebelde"(Editorial Kairós). El tema de l'assaig era la unitat subjacent a les estructures essencials de les principals religions i filosofies del món. Als seus 28 anys va publicar 50 libros que cambiarán tu vida (Alienta), un assaig de crítica literària. L'octubre del 2015 va publicar la novel·la històrica El defensor ambientada en el 1940 durant els dies del judici sumaríssim i l'execució de Lluís Companys. El protagonista és Ramón de Colubí, advocat militar de Companys i parent de l'autor. Durant la recerca històrica de la novel·la El defensor, Víctor Gay va descobrir que l'avi de Companys -Ramon Maria de Jover i de Viala - era cosí germà de l'àvia de Colubí - Maria de l'Assumpció de Viala i Masalles- també parents del mateix autor. Una relació familiar que havia passat desapercebuda per biògrafs i historiadors i que va cridar l'atenció de la premsa de Catalunya i Espanya.

## Obres

* El camino amarillo: 7 pasos para tener éxito contando una historia (Ediciones B, 2017). Assaig.
* El Defensor (Suma de Letras / Columna, 2015). Novel·la històrica.
* 50 libros que cambiarán tu vida (Alienta, 2011). Assaig.
* Filosofía Rebelde (Editorial Kairós, 2011). Assaig.

## Referències

* ↑ «La Contra de La Vanguardia» (en castellà).
* ↑ http://editorialkairos.com/catalogo/filosofia-rebelde
* ↑ http://www.elespectador.com/noticias/cultura/sendas-de-filosofia-rebelde-articulo-364845
* ↑ http://blogs.lavanguardia.com/metamorfosis/nuestros-referentes-son-un-reflejo-de-nuestros-valores
* ↑ «Publicació El Defensor (Columna /Grup 62)».
* ↑ «Revista històrica Sapiens» (en català). Arxivat de l'original el 2015-10-10. [Consulta: 22 octubre 2015].
* ↑ «Aparició del descobriment al Telenotícies Vespre de TV3» (en català).
* ↑ «Notícia del descobriment al PUNTAVUI.CAT» (en català).
* ↑ «Notícia del descobriment al Vilaweb de la Agència Catalana de Notícies». Arxivat de l'original el 2016-04-27. [Consulta: 22 octubre 2015].
* ↑ http://www.ccma.cat/tv3/alacarta/telenoticies-vespre/el-defensor-i-lluis-companys/video/5556040/
# Fig Leaves

Fig Leaves és una pel·lícula muda de comèdia estatunidenca de 1926 dirigida per Howard Hawks, estrenada per Fox Film Corporation, i protagonitzat per George O'Brien i Olive Borden. La pel·lícula tenia una seqüència, una desfilada de moda, filmada en Technicolor. Una impressió de la pel·lícula sobreviu a l'arxiu cinematogràfic del Museum of Modern Art.

## Trama

Una parella casada es juxtaposa al Jardí de l'Edèn i a la moderna Nova York. El Jrdí de l'Edèn representa amb humor Adam (interpretat per George O'Brien) i Eva (interpretadat per Olive Borden) despertats per un Rellotge despertador de coco semblant a Els Picapedra i Adam llegint les notícies del matí amb tauletes de pedra gegants. En l'actualitat, la serp bíblica és substituïda per la veïna xafarderia d'Eve i Eva es converteix en una flapper i model de moda quan Adam està treballant.

## Repartiment

* George O'Brien com Adam Smith
* Olive Borden com a Eve Smith
* Phyllis Haver com Alice Atkins
* George Beranger com a Josef André (com a André de Beranger)
* William Austin com a assistent d'André
* Heinie Conklin com a Eddie McSwiggen
* Eulalie Jensen com a Madame Griswald

## Referències

* ↑ Rosenberg, Karen «New York Times: Fig Leaves». The New York Times, 2011 [Consulta: 20 juliol 2008]. Arxivat 20 de maig 2011 a Wayback Machine. «Còpia arxivada». Arxivat de l'original el 2011-05-20. [Consulta: 2 desembre 2022].
* ↑ «Progressive Silent Film List: Fig Leaves». Silent Era.

## Enllaços externs

* Fig Leaves (Technicolor Sequences) es pot descarregar gratis a Internet Archive [més]
# En Jack i la seva germana bessona

En Jack i la seva germana bessona (títol original: Jack & Jill) és una pel·lícula de comèdia estatunidenca protagonitzada per Adam Sandler i dirigida per Dennis Dugan. Ha estat doblada al català

## Argument

En Jack Sadelstein (Adam Sandler) és un executiu de publicitat d'èxit de Los Angeles casat i amb dos fills, i té por d'un esdeveniment que té lloc cada any: la visita del Dia d'Acció de Gràcies de la seva germana bessona idèntica, la Jill (també Adam Sandler). Les necessitats i agressivitat passiva de la Jill fan parar boig en Jack, fent de la seva vida tranquil·la tot un caos.

## Repartiment

* Adam Sandler: Jack i Jill Sadelstein
* Katie Holmes: Erin Sadelstein
* Al Pacino: Ell mateix
* Eugenio Derbez: Felipe / àvia de Felipe
* Tim Meadows: Ted
* Santiago Segura: Eduardo
* Nick Swardson: Todd
* Allen Covert: Otto
* Rohan Chand: Gary Sadelstein
* Geoff Pierson: Carter Simmons
* Valerie Mahaffey: Bitsy Simmons
* Gad Elmaleh: Xavier
* Gary Valentine: Dallas
* Kristin Davis: Delilah

## Rebuda

La pel·lícula rebé crítiques altament negatives i arribà al 3% al Rotten Tomatoes. El consens fou: «Encara que hi inclou una inexplicablement compromesa actuació d'Al Pacino, Jack & Jill és impossible de recomanar de qualsevol manera».

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > En Jack i la seva germana bessona». esadir.cat. [Consulta: 6 febrer 2018].
* ↑ Scott, A. O. «Adam Sandler in ‘Jack and Jill' - Review» (en anglès). The New York Times, 10-11-2011. ISSN: 0362-4331.
* ↑ «Al Pacino, Katie Holmes Join ‘Jack and Jill'». Arxivat de l'original el 29 de desembre 2010. [Consulta: 6 febrer 2018].
* ↑ http://www.rottentomatoes.com/m/jack_and_jill_2011/

## Enllaços externs

* En Jack i la seva germana bessona - Lloc web oficial
# Ladinhac (Alta Viena)

Ladinhac (en francès Ladignac-le-Long) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.392 | 1.514 | 1.390 | 1.245 | 1.190 | 1.089 | 1.119 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Bernard Madore | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.